《偈颂三十四首》
宋代·释如净

一滴不息，两滴三滴。
滴滴沥沥，连朝至夕。
变作滂沱勿奈何，山河大地衮风波。
总不出衲僧喷嚏一激，直得云开日出。
朗朗晴空吞八极，若还依旧水漉漉，
浑家飘堕罗刹国。稽首释迦，
南无弥勒。能救世间苦，
观音妙智力。

作者简介：释如净，字长翁（《中国佛学人名辞典》），俗姓俞，明州苇江（今浙江宁波）人。初自芙蓉山至明州雪窦山谒智鉴禅师，相侍十五年。宁宗嘉定三年（一二一○）受请住建康府清凉寺。迁台州瑞岩寺、临安府净慈寺、庆元府瑞岩寺，再住净慈寺。晚受诏住庆元府天童山景德寺。为青原下十六世，雪窦智鉴禅师法嗣。约卒于理宗宝庆间，行脚四十馀年，卒年六十六。有《天童如净禅师语录》二卷、《天童如净禅师续语录》一卷，收入《续藏经》。